Tέλος στην Πελοπόννησο, όπου -με εξαίρεση την περιοχή Γαστούνης- δεν είχαν γίνει πολλοί εξισλαμισμοί κατά την περίοδο της πρώτης Τουρκοκρατίας (1430 - 1685), εξισλαμίστηκαν πολλά από τα άτομα που αιχμαλωτίστηκαν το 1715 από τον Τουρκικό στρατό. Επίσης εξαναγκάστηκαν από την Τουρκική διοίκηση να επιστρέψουν στο Ισλάμ όσοι Μουσουλμάνοι είχαν εκχριστιανισθεί στα χρόνια της β' Bενετοκρατίας, οι περισσότεροι από τους οποίους είχαν απώτατη Χριστιανική καταγωγή. Αντίθετα, όσοι είχαν εκχριστιανισθεί την ίδια περίοδο στο Μυστρά θανατώθηκαν.